අපට සිටින ජ්‍යෙෂ්ඨතම රංගධරයෙක් වූ රවීන්ද්‍ර රන්දෙණියට පසුගියදා අභියෝගයක් ලැබුණා.ඒ සිංහල සිනමාවට වසර හැට හයක් ලැබූ පසුගිය 21 වැනිදා ජාතික චිත්‍රපට සංස්ථාවේදීයි.අභියෝගය තමයි විනාඩි දහයක් තුළ ආචාර්ය ලෙස්ටර් ජේම්ස් පීරිස් සිනමාවේදියා ගැන කතාවක්.රවී මොන තරම් සංයමයකින් ඉතා හරවත්ව සාරාංශගතව, ආකර්ෂණීය ලෙස කතාව කළා ද යන්න හැඟුණේ මහාචාර්ය කාලෝ ෆොන්සේකා Perfect රවී කියලා කතාව අවසන් වූ සැනින් රවීගේ දෙඅත්ල අල්ලා සුබපැතූ නිසයි.රවීගේ විනාඩි දහයක කතාවේදී මුලු සභාවම දැහැනකට සම වැදුනා සේ නිහඬව කතාවට සවන් දුන්නා.පසුගියදා ගුවන් විදුලි වැඩ සටහනකට සහභාගී වූ ප්‍රවීණ රංගන ශිල්පිනී නිල්මිණි තෙන්නකෝන් හරි අපූරු කතාවක් කිව්වා.